चाॅकलेट का लालच देकर अनाचार, 10 साल कैद
कांकेर | एक साल पहले चार साल के बालक को चॉकलेट का लालच देकर अप्राकृतिक कृत्य करने वाले आरोपी को कोर्ट ने 10 साल कारावास की सजा और नौ हजार अर्थदंड की सजा सुनाई है। इसके साथ ही पीड़ित बालक को क्षतिपूर्ति देने का भी आदेश दिया गया है।
कोर्ट के अनुसार कांकेर के अन्नपूर्णापारा निवासी सलीम खान 19 वर्ष पिता याकूब 22 फरवरी 2016 की शाम वार्ड के ही चार साल के बालक को चाॅकलेट का लालच देकर अपने साथ किराना दुकान ले गया। चाॅकलेट दिलाने के बाद वह बालक को रास्ते में पड़ने वाले खंडहर में लेकर गया। यहां उसने बालक के अप्राकृतिक कृत्य किया। बच्चे के रोने पर उसे छोड़कर भाग गया। पीड़ित बालक किसी तरह से घर पहुंचा और पिता को घटना का पता चला। अगले दिन 23 फरवरी को बालक का पिता सलीम खान के घर पहुंचा और घटना की जानकारी दी। इस बीच आरोपी पिछले दरवाजे से भाग गया। इसके बाद घटना की रिपोर्ट थाने में दर्ज कराई गई।
मां-पिता और पीड़ित बालक ने दी गवाही
आरोपी सलीम को उसके घर से गिरफ्तार कर लिया। पुलिस ने 8 गवाहों को कोर्ट में पेश किया। मां-पिता के अलावा पीड़ित बालक ने गवाही दी। विशेष न्यायाधीश एट्रोसिटी नरेंद्र सिंह चावला ने आरोपी को धारा 377, धारा 511 में पांच साल कारावास व 1000 रुपए, पास्को एक्ट की धारा 6 में 10 साल सश्रम कारावास व 3000 रुपए, एसटीएससी एक्ट 3, 1, 10 (द) में दो साल कैद व 5000 रुपए अर्थदंड सुनाया है।
hin_Deva hin_Deva hin_Deva hin_Deva hin_Deva